Mária Ďurišinová

Mária Ďurišinová (* 17. júl 1960, Košice) je bývalá slovenská hádzanárka, reprezentantka Česko-Slovenska.

Kariéra
Hádzanej sa začala venovať na základnej škole v Trebišove. Ako 16-ročnú si ju všimol na turnaji krajských výberov tréner Ján Kecskeméthy, ktorý ju zlanáril do klubu Štart Bratislava, kde hrávala 12 rokov. S družstvom vyhrala dvakrát česko-slovenskú ligu a v roku 1987 sa prebojovala do semifinále Pohára IHF. Počas pôsobenia v klube Belinka Olimpija Ľubľana (1989 – 1991) sa stala dvakrát najlepšou strelkyňou juhoslovanskej ligy. Po návrate domov získala tretí federálny titul s Duslom Šaľa. V závere kariéry hrala v rakúskych kluboch Hollabrunn a WAT Fünfhaus Viedeň.

V reprezentácii Česko-Slovenska debutovala v roku 1978 na turnaji Štít Vítězného února v Chebe. V osemdesiatych rokoch 20. storočia sa stala výraznou osobnosťou reprezentačného tímu, ktorý tvorili prevažne slovenské hádzanárky. Bola členkou piateho družstva na majstrovstvách sveta 1982, o štyri roky neskôr získala striebro na MS 1986. Česko-Slovensko prehralo vo finále so Sovietskym zväzom 22:30, Mária Ďurišinová bola so 48 gólmi našou najlepšou strelkyňou. Družstvo malo medailové ambície aj na olympijských hrách 1988 v Soule, k postupu do finálovej skupiny však chýbal jeden strelený gól v stretnutí s Juhosláviou, piate miesto bolo viac sklamaním ako úspechom Soul už stokrát oplakala. O ďalšiu účasť pod olympijskými kruhmi pripravil Ďurišinovú a družstvo ČSSR bojkot OH 1984 v Los Angeles. Športovci socialistických krajín sa zúčastnili akejsi „náhradnej olympiády“ pod názvom Družba 1984. Turnaj v hádzanej žien sa konal v Trenčíne Športovcom zalepili oči Družbou, Československo obsadilo v kvalitnej konkurencii druhé miesto za Sovietskym zväzom.

V reprezentácii odohrala 285 zápasov, strelila 1557 gólov. Patrí medzi najlepšie kanonierky v histórii svetovej hádzanej. Hráčka s výborným streleckým inštinktom, vynikala v streľbe ľavačkou, výborná exekútorka sedemmetrových hodov Slávna strelkyňa sekla s hádzanou a stratila politickú naivitu.

Politická činnosť
V rokoch 19921994 bola poslankyňou Národnej rady SR za Stranu demokratickej ľavice, v rokoch 19941998 za Spoločnú voľbu. Pôsobila aj na ministerstvo školstva ako generálna riaditeľka sekcie telesnej kultúry a mládeže Mária Ďurišinová nahradí F. Chmelára.

Úspechy
 Letné olympijské hry
1988 – 5.
 Majstrovstvá sveta
 1986
 Česko-slovenská liga
 1982, 1983, 1992
 semifinalistka Pohára IHF 1987

Ocenenia
 2. miesto v ankete Hádzanárka 20. storočia na Slovensku
 členka Siene slávy slovenskej hádzanej Do SSSH uviedli prvých 12 osobností
 Najlepšia hádzanárka Slovenska 1981, 1984, 1985, 1986, 1987
 3 x Najlepšia hádzanárka Česko-Slovenska

Referencie

Externé odkazy
 Mária Ďurišinová na sports-reference.com
 Mária Ďurišinová na iuventa-zhk.sk 

Kategória:Osobnosti z Košíc
Kategória:Slovenskí hádzanári
Kategória:Slovenské političky
Kategória:Poslanci NR SR (1992 – 1994)
Kategória:Politici SDĽ (1990)
Kategória:Poslanci NR SR (1994 – 1998)
Kategória:Hádzanári na Letných olympijských hrách 1988